یونانیستاندا، دنیزچی‌لر، حکومتین کمر سیخما تدبیرلرینه قارشی اعتصاب قراری آلدی.
یونانیستان دنیزچی‌لر فدراسیونون‌دان (PNO) ائدیلن آچیقلامادا، 16.05.2017 یئرلی ساعت ایله 00.01ده باشلایا‌جاق اعتصاب چرچیوه‌سینده بوتون گمی‌لرین 24 ساعت لیمان‌لاردا باغلی قالاجاغی ایفاده ائدیلدی.
اعتصاب سببیله آنا پارچا ایله آدا‌لار آراسین‌داکی گمی علاقه‌سی کسیله‌جک.
آچیقلامادا، یونانیستان حکومتی‌نین آوروپا‌لی کرئدیتؤرلرله ائتدیگی، علاوه کمر سیخما تدبیرلرینه باغلی اؤن راضیلاشمانین گئری آلینماسی و دنیزچی‌لیک سکتورون‌داکی ایشسیزلیگین اؤنونه کئچیلمه‌سی لازیم اولدوغو قید ائدیلدی.
یونان حکومتی، قورتارما پاکتی چرچیوه‌سینده یئنی کرئدیت دیلیمی‌نین سربست بوراخیلماسی اوچون 2019 و 2020 دؤورونده امکلیلیک معاش‌لاری و وئرگی معافیتی تاوان سرحدینی آزالدا‌جاق علاوه کمر سیخما تدبیرلری آلماغی قبول ائتمیشدی.
